
Гъатхэпэм и 5, гъубж
Къыргъызстаным и хеящIэ IэнатIэм и лэжьакIуэхэм я махуэщ
Азербайджан Республикэм щагъэлъапIэ физкультурэмрэ спортымрэ я махуэр
1711 гъэм Пётр Езанэм и унафэкIэ Сенатыр — хабзэубзыху, къэрал Iуэхухэр зэкIэлъызыгъакIуэ орган нэхъыщхьэр — къызэрагъэпэщауэ щытащ.
1953 гъэм Сталин (Джугашвили) Иосиф дунейм ехыжащ.
1970 гъэм Ядернэ Iэщэм земыгъэубгъуным теухуа зэгурыIуэныгъэм къару игъуэтащ. А зэгурыIуэныгъэм Iэ традзащ дунейм и къэрал щхьэхуит псоми, Израилым, Индием, Пакистанымрэ КНДР-мрэ нэмыщI.
Адыгэхэм я псэукIэм, зэхэтыкIэм куэдрэ тетхыхьа тхыдэдж, жылагъуэ лэжьакIуэ Фелицын Евгений къызэралъхурэ илъэси 171-рэ ирокъу.
КъШР-м и къэрал лэжьакIуэ, СССР-м и Совет Нэхъыщхьэм и депутату щыта, Къэрэшей-Шэрджэс автономнэ округым и Адыгэ-Хьэблэ щIыналъэм и унафэщIу лэжьа Къардэн Iэдэм къызэралъхурэ илъэси 108-рэ ирокъу.
Совет уэрэджыIакIуэ цIэрыIуэу щыта, Урысейм и цIыхубэ артисткэ Миансаровэ Тамарэ къызэралъхурэ илъэс 88-рэ ирокъу.
Футболисту щыта, СССР-м спортымкIэ щIыхь зиIэ и мастер Маслаченкэ Владимир къызэралъхурэ илъэс 83-рэ ирокъу.
Полковник, жылагъуэ лэжьакIуэ, Израилым щыIэ Рихьэние къуажэм и Адыгэ Хасэм и тхьэмадэу щыта Гъыш Самир и ныбжьыр илъэс 69-рэ ирокъу.
Физико-математикэ щIэныгъэхэм я доктор, УФ-м и Къэрал саугъэтым и лауреат, ЩIДАА-м и академик Бэвыжь Мухьэмэд и ныбжьыр илъэс 66-рэ ирокъу.
Театрымрэ киномрэ я актрисэ, Урысейм и цIыхубэ артисткэ Яковлевэ Еленэ и ныбжьыр илъэс 58-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 8 — 11, жэщым градус 1 — 2 щыхъунущ.
Гъатхэпэм и 6, бэрэжьей
Дзэ дохутырым и дунейпсо махуэщ
Глаукомэ нэ узыфэм ебэныным и дунейпсо махуэщ
Австралием Лэжьыгъэм и махуэр щагъэлъапIэ
1722 гъэм Пётр Езанэм Урысей къэралыгъуэм члисэхэр щыухуэным, ахэр зыхуей-зыхуэныкъуэхэр къахузэгъэпэщыным трагъэкIуэдэн папщIэ ахъшэ къыхахыу мыдэным теухуа унафэм Iэ щIидзащ.
1899 гъэм Германием щыщ химик Хоффман Феликс аспирин хущхъуэр зэрызэхилъхьам щыхьэт техъуэ патент къратащ. Нобэми цIыхум нэхъыбэ дыдэрэ къигъэсэбэп хущхъуэхэм ящыщщ ар.
1902 гъэм «Реал» (Мадрид) футбол клубыр къызэрагъэпэщащ. Испанием и мызакъуэу, дуней псом щынэхъ цIэрыIуэ дыдэ командэхэм ящыщщ ар.
1925 гъэм «Пионерская правда» газетым и япэ номерыр къыдэкIащ.
Узбекистаным и цIыхубэ усакIуэ, драматург Ниязи Хамза Хакимзаде къызэралъхурэ илъэси 130-рэ ирокъу.
Авиацэм и маршал, Совет Союзым щэнейрэ и ЛIыхъужь Покрышкин Александр къызэралъхурэ илъэси 106-рэ ирокъу.
Абхъаз тхакIуэ, СССР-м и Къэрал саугъэтым и лауреат Искандер Фазиль къызэралъхурэ илъэс 89-рэ ирокъу.
Урыс тхакIуэ-сатирик, Украинэмрэ УФ-мрэ я цIыхубэ артист Жванецкий Миха- ил и ныбжьыр илъэс 85-рэ ирокъу.
Дунейм щыяпэ цIыхубз-космонавт, Совет Союзым и ЛIыхъужь Терешковэ Валентинэ и ныбжьыр илъэс 82-рэ ирокъу.
УэрэджыIакIуэ, УФ-м щIыхь зиIэ и артисткэ Булановэ Татьянэ и ныбжьыр илъэс 50 ирокъу.
США-м щыщ баскетболист цIэрыIуэ, дунейми Олимп Джэгухэми я чемпион, НБА-м плIэнейрэ и чемпион О’Нил Шакил Рашоун и ныбжьыр илъэс 47-рэ ирокъу.
КъШР-м щIыхь зиIэ и журналист, Къэрэшей-Шэрджэсым къыщыдэкI «Черкес хэку» газетым и редактор нэхъыщхьэм и къуэдзэ Езауэ Маринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 13 — 16, жэщым градуси 4 — 6 щыхъунущ.
